ᱫᱷᱟᱱᱵᱟᱫᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

thumb

ᱫᱷᱟᱱᱵᱟᱫᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ, ᱥᱴᱮᱥᱚᱱ ᱠᱳᱰ DHN, ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱷᱟᱱᱵᱟᱫᱽ ᱥᱚᱦᱚᱨ ᱨᱮ ᱥᱮᱵᱟ ᱮᱢᱚᱜᱼᱟ, ᱱᱚᱣᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱡᱟᱦᱟᱸ ᱨᱮ ᱫᱤᱱᱟᱹᱢ ᱦᱤᱞᱚᱜ ᱑᱐᱐ ᱠᱷᱚᱱ ᱰᱮᱦᱮᱨ ᱴᱨᱮᱱ ᱟᱨ ᱑᱐᱐,᱐᱐᱐ ᱠᱷᱚᱱ ᱵᱟᱹᱲᱛᱤ ᱦᱚᱲ ᱠᱚ ᱥᱮᱱᱚᱜᱼᱟ ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱑᱐᱐ ᱵᱩᱠᱤᱝ ᱥᱴᱮᱥᱚᱱ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱫᱷᱟᱱᱵᱟᱫᱽ ᱫᱚ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱫᱷᱟᱱᱵᱟᱫᱽ ᱨᱮᱞᱣᱮ ᱦᱟᱹᱴᱤᱧ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱾ ᱜᱨᱟᱱᱰ ᱠᱚᱨᱰ ᱨᱮᱞ ᱞᱟᱭᱤᱱ ᱡᱟᱦᱟᱸ ᱫᱚ ᱦᱟᱣᱲᱟ ᱟᱨ ᱱᱟᱶᱟ ᱫᱤᱞᱞᱤ ᱥᱟᱶ ᱡᱚᱲᱟᱣ ᱟᱠᱟᱱᱟ, ᱫᱷᱟᱱᱵᱟᱫᱽ ᱡᱚᱸᱠᱥᱚᱱ ᱞᱮᱠᱟᱛᱮ ᱥᱮᱱᱚᱜ ᱠᱟᱱᱟ ᱾ ᱫᱷᱟᱱᱵᱟᱫᱽ ᱫᱚ  ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱓᱕ ᱢᱤᱴᱚᱨ (᱗᱗᱑ ᱯᱷᱤᱴ) ᱢᱮᱱᱟᱜᱼᱟ ᱾

ᱟᱹᱰᱤ ᱢᱟᱨᱟᱝ ᱟᱨ ᱠᱟᱹᱢᱤᱭᱟᱱ ᱨᱮᱞᱣᱮ ᱡᱚᱸᱠᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱱᱚᱣᱟ ᱫᱚ ᱜᱨᱮᱸᱰ ᱠᱚᱨᱰ ᱴᱷᱮᱱ ᱟᱹᱰᱤ ᱞᱟᱹᱠᱛᱤᱭᱟᱱ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱥᱤ.ᱟᱭᱤ.ᱥᱤ. ᱨᱮᱞ ᱞᱟᱭᱤᱱ ᱫᱚ ᱫᱷᱟᱱᱵᱟᱫᱽ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱟᱨ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱤᱝᱨᱳᱞᱤ ᱨᱮ ᱢᱩᱪᱟᱹᱫᱚᱜᱼᱟ ᱾ ᱥᱤᱟᱭᱤᱥᱤ ᱠᱷᱚᱸᱰ ᱥᱟᱶᱛᱮ ᱨᱟᱺᱪᱤ ᱞᱟᱹᱜᱤᱫ ᱢᱤᱫᱴᱟᱹᱝ ᱥᱚᱡᱷᱮ ᱞᱟᱭᱤᱱ ᱛᱟᱦᱮᱸ ᱠᱟᱱᱟ ᱱᱚᱣᱟ ᱵᱚᱠᱟᱨᱚ ᱟᱨ ᱪᱚᱸᱫᱽᱨᱚᱯᱩᱨᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱨᱟᱺᱪᱤ ᱥᱮᱱᱚᱜᱟᱜ ᱰᱮᱦᱮᱨ ᱛᱮᱫ ᱴᱨᱮᱱ ᱱᱚᱣᱟ ᱰᱟᱦᱟᱨ ᱛᱮ ᱥᱮᱱᱚᱜᱼᱟ ᱾ ᱫᱷᱟᱱᱵᱟᱫᱽ ᱨᱮᱱᱟᱜ ᱫᱤᱥᱚᱢ ᱨᱮᱱᱟᱜ ᱮᱴᱟᱜ ᱢᱩᱬ ᱴᱷᱟᱶ ᱠᱚᱫᱚ ᱡᱮᱞᱮᱠᱟ ᱠᱚᱞᱠᱟᱛᱟ, ᱢᱩᱢᱵᱟᱭ, ᱫᱤᱞᱞᱤ, ᱪᱮᱱᱱᱟᱭ, ᱚᱦᱢᱚᱫᱟᱵᱟᱫᱽ, ᱦᱟᱭᱫᱨᱟᱵᱟᱫᱽ, ᱠᱚᱪᱤ, ᱤᱱᱫᱳᱨ, ᱵᱷᱚᱯᱟᱞ, ᱜᱣᱟᱞᱤᱭᱚᱨ, ᱡᱟᱵᱟᱞᱯᱩᱨ, ᱡᱚᱭᱯᱩᱨ, ᱱᱟᱜᱽᱯᱩᱨ, ᱯᱩᱱᱮ, ᱜᱩᱣᱟᱦᱟᱴᱤ, ᱡᱟᱢᱥᱮᱫᱽᱯᱩᱨ, ᱰᱟᱞᱴᱮᱱᱜᱚᱸᱡᱽ ᱮᱢᱟᱱ ᱥᱚᱦᱚᱨ ᱥᱟᱞᱟᱜ ᱨᱮᱞ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱟᱜ ᱢᱤᱫᱴᱟᱹᱝ ᱮᱴᱟᱜ ᱨᱮᱞ ᱞᱟᱭᱤᱱ ᱠᱷᱚᱲᱚᱜᱽᱯᱩᱨ ᱠᱷᱚᱱ ᱮᱦᱚᱵ ᱠᱟᱛᱮ ᱜᱚᱢᱚᱦ ᱨᱮ ᱢᱩᱪᱟᱹᱫᱚᱜᱼᱟ, ᱱᱚᱣᱟ ᱨᱮᱞ ᱞᱟᱭᱤᱱ ᱫᱚ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱨᱮ ᱦᱤᱡᱩᱜᱼᱟ ᱾ ᱫᱷᱟᱱᱵᱟᱫᱽ ᱫᱚ ᱟᱹᱰᱤ ᱜᱟᱱ ᱯᱚᱱᱚᱛ ᱛᱮ ᱨᱮᱞ ᱰᱟᱦᱟᱨ ᱞᱮᱠᱟᱛᱮ ᱡᱚᱲᱟᱣ ᱟᱠᱟᱱᱟ ᱾

ᱱᱟᱜᱟᱢ

ᱵᱤᱡᱽᱞᱤ ᱞᱟᱜᱟᱣ
ᱠᱩᱢᱟᱨᱫᱷᱩᱵᱤ-ᱫᱷᱟᱱᱵᱟᱫᱽ, ᱯᱨᱚᱫᱷᱟᱱᱠᱷᱟᱸᱛᱟ-ᱯᱟᱛᱷᱟᱨᱰᱤᱦ ᱟᱨ ᱫᱷᱟᱱᱵᱟᱫᱽ-ᱜᱳᱢᱳᱦ ᱴᱚᱴᱷᱟ ᱨᱮᱱᱟᱜ ᱫᱚ ᱑᱙᱖᱐-᱖᱑ ᱥᱟᱞ ᱨᱮ ᱵᱤᱡᱽᱞᱤ ᱞᱟᱜᱟᱣ ᱞᱮᱱᱟ ᱛᱟᱦᱮᱸᱫ ᱾

ᱦᱮᱡ ᱥᱮᱱ ᱟᱨ ᱡᱚᱯᱚᱲᱟᱣ
ᱫᱷᱟᱱᱵᱟᱫᱽ ᱥᱴᱮᱥᱟᱱ ᱫᱚ ᱥᱚᱲᱚᱠ ᱰᱟᱦᱟᱨ ᱛᱮ ᱟᱹᱰᱤ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱨᱮᱞᱣᱮ ᱥᱴᱮᱥᱚᱱ ᱟᱜ ᱴᱷᱤᱠ ᱵᱟᱦᱨᱮ ᱢᱤᱫᱴᱟᱹᱝ ᱵᱟᱥ ᱤᱥᱴᱮ‍ᱸᱰ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱠᱚᱞᱠᱟᱛᱟ, ᱯᱟᱴᱱᱟ , ᱡᱟᱢᱥᱮᱫᱽᱯᱩᱨ, ᱨᱟᱺᱪᱤ, ᱵᱚᱠᱟᱨᱚ, ᱟᱥᱟᱱᱥᱳᱞ ᱟᱨ ᱫᱩᱨᱜᱟᱯᱩᱨ ᱞᱮᱠᱟᱱᱟᱜ ᱥᱩᱨᱥᱩᱯᱩᱨ ᱨᱮᱱᱟᱜ ᱥᱚᱦᱚᱨ ᱞᱟᱹᱜᱤᱫ ᱛᱮ ᱵᱟᱥ ᱟᱞᱜᱟ ᱛᱮ ᱵᱮᱵᱟᱥᱛᱟ ᱢᱮᱱᱟᱜᱼᱟ ᱾

ᱥᱴᱮᱥᱚᱱ ᱠᱷᱚᱱ ᱵᱟᱦᱨᱮ, ᱢᱤᱫᱴᱟᱹᱝ ᱴᱮᱠᱥᱤ ᱥᱴᱮᱱᱰ ᱢᱮᱱᱟᱜᱼᱟ ᱡᱟᱦᱟᱸ ᱥᱟᱨᱟ ᱞᱮᱛᱟᱲ ᱟᱹᱰᱤ ᱜᱟᱱ ᱴᱮᱠᱥᱤ ᱵᱮᱵᱟᱥᱛᱟ ᱛᱟᱦᱮᱸᱱᱟ ᱾

ᱴᱨᱮᱱ
ᱨᱟᱡᱽᱥᱣᱟ ᱥᱤᱨᱡᱚᱱ ᱨᱮ ᱥᱤᱧᱚᱛᱤᱭᱟᱹ ᱨᱮᱞ ᱞᱟᱹᱜᱤᱫ ᱛᱮ ᱢᱩᱢᱵᱟᱭ ᱛᱟᱭᱚᱢ ᱫᱷᱟᱱᱵᱟᱫᱽ ᱫᱚ ᱫᱚᱥᱟᱨ ᱟᱹᱰᱤ ᱰᱮᱦᱮᱨ ᱞᱟᱵᱷᱱᱟᱭᱟᱠ ᱠᱷᱚᱸᱰ ᱠᱟᱱᱟ ᱾ ᱫᱤᱞᱞᱤ ᱠᱟᱞᱠᱟᱛᱟ ᱜᱨᱮᱸᱰ ᱠᱟᱨᱰ ᱰᱟᱦᱟᱨ ᱴᱷᱮᱱ ᱫᱷᱟᱱᱵᱟᱫᱽ ᱡᱚᱸᱠᱥᱚᱱ ᱨᱮᱱᱟᱜ ᱴᱷᱟᱶ, ᱱᱚᱣᱟ ᱫᱚ ᱯᱩᱨᱟᱹ ᱫᱤᱥᱚᱢ ᱠᱷᱚᱱ ᱟᱹᱰᱤ ᱜᱟᱱ ᱮᱠᱥᱯᱨᱮᱥ ᱟᱨ ᱥᱩᱯᱟᱨᱯᱷᱟᱥᱴ ᱴᱨᱮᱱ ᱦᱟᱛᱮᱛᱮ ᱥᱮᱵᱟ ᱧᱟᱢ ᱮᱫᱟᱭ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱫᱷᱟᱱᱵᱟᱫᱽ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱫᱷᱟᱱᱵᱟᱫᱽ ᱨᱮ ᱥᱟᱜᱟᱲᱚᱢ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ